b"\n_START_ARTICLE_\nMikojan-Gurevit\xc5\xa1 MiG-29\n_START_SECTION_\n\xc3\x9clevaade\n_START_PARAGRAPH_\nMiG-29-l on sarnased aerod\xc3\xbcnaamilised omadused\xc2\xa0Suhhoi Su-27-ga, kuid leidub ka m\xc3\xa4rkimisv\xc3\xa4\xc3\xa4rseid erinevusi. Lennukil MiG-29 on keskosast tahapoole suunatud tiivad, millel on otstepikendused (LERX ehk leading edge root extension). Tiivad on suunatud 40\xc2\xb0 nurga all, kus asuvad kaks vertikaalset tiiba.\xc2\xa0 _NEWLINE_Lennukil MiG-29 on h\xc3\xbcdrauliline juhtimiss\xc3\xbcsteem ja SAU-451 kolmeteljeline autopiloot, kuid puudub elektrooniline juhtimine (ingl fly-by-wire flight control system). Vaatamata sellele on MiG-29 m\xc3\xa4rkimisv\xc3\xa4\xc3\xa4rselt hea hetkelise man\xc3\xb6\xc3\xb6vri sooritaja ja v\xc3\xb5imeline tegema surmas\xc3\xb5lmi. Lennuki raam koosneb peamiselt alumiiniumist ja v\xc3\xa4hestest komposiitmaterjalidest, mis on v\xc3\xb5imelised taluma kuni 9 g (88 m/s\xc2\xb2) raskusastmega man\xc3\xb6\xc3\xb6vreid. Juhtimisseadmetel on v\xc3\xa4iksed piirajad, mis hoiavad \xc3\xa4ra g ja alpha piiride \xc3\xbcletamist, aga neid saab manuaalselt eemaldada.\n_START_SECTION_\nJ\xc3\xb5uallikas\n_START_PARAGRAPH_\nMiG-29 on kaks Klimov RD-33 turbofan mootorit. Lennuraadius on 1500 km, koos lisapaakidega 2100 km.\n_START_SECTION_\nKabiin\n_START_PARAGRAPH_\nKabiinis asub juhtkang tavaliselt keskel ja vasaku k\xc3\xa4e all asuvad kiiruse reguleerimise seadmed. Piloot istub Zvezda K-36DM evakueerumisistmel (ingl ejection seat) , millel on m\xc3\xa4rkimisv\xc3\xa4\xc3\xa4rselt head n\xc3\xa4itajad lennukist v\xc3\xa4ljumisel h\xc3\xa4daolukorras. _NEWLINE_Kabiinis on abikuvarid ehk esiklaasin\xc3\xa4iturid (ingl head-up display, HUD), mis lihtsustavad n\xc3\xa4idikute vaatamist. Kabiinis on ka Shchel-3UM kiivrile kinnitatud ekraan, kuid puudub HOTAS ehk k\xc3\xa4ed-juhtimiskangil-s\xc3\xbcsteem. Asjad kabiinis on asetatud nii, et see sarnaseks varasemale MiG-23 ja teistele N\xc3\xb5ukogude Liidu lennukitele. Vaatamata sellele on MiG-29 t\xc3\xa4nu kumerale klaasile palju parem n\xc3\xa4htavus kui varasematel Vene h\xc3\xa4vituslennukitel.\n_START_SECTION_\nRelvastus\n_START_PARAGRAPH_\nMiG-29 relvade hulka kuulub \xc3\xbcks GSh-30-1 30 mm kahur. Algsel MiG-29 olid 150-lasulised salved, mida v\xc3\xa4hendati 100-lasuliste salvedega. \xc2\xa0Algne MiG-29B lennuk ei suuda lasta kahurist, kui kantakse kaasas keskmist lisak\xc3\xbctusepaaki, sest see piirab h\xc3\xbclsi eemaldumist kahuritorust. See viga eemaldati uuemas MiG-29S versioonis. Sisemised kinnitused suutsid kanda kas 1150 liitrit (300 US gal) paaki, \xc3\xbchte Vympel R-27 (AA-10 \xe2\x80\x9cAlamo\xe2\x80\x9d) keskmise laskeraadiusega raketti v\xc3\xb5i kokkupakitud pomme ja rakette. M\xc3\xb5ningad Vene h\xc3\xa4vituslennukid suutsid kanda tuumal\xc3\xb5hkepead lennuki sees. V\xc3\xa4limised kinnitid \xc3\xbcldjuhul kandsid R-73 (AA-11 \xe2\x80\x9cArcher\xe2\x80\x9d), kuid oli kasutajaid, \xc2\xa0kes kandsid nendega R-60 (AA-8 \xe2\x80\x9cAlphid\xe2\x80\x9d). Veel oli v\xc3\xb5imalik paigutada \xc3\xbcks 1500-liitrine (400 US gal) paak p\xc3\xb5hja alla kahe mootori vahele.\n_START_SECTION_\nAjalugu\n_START_PARAGRAPH_\nKuigi MiG-29 t\xc3\xb5elisi sooritusi saab lugeda vaid 1977. aastast kuni 1980. aastate keskpaigani, kus p\xc3\xbcsiv luure ja suurema juurdep\xc3\xa4\xc3\xa4su tagamine N\xc3\xb5ukogude v\xc3\xa4lispunktide abil suurenes, v\xc3\xb5imaldas see t\xc3\xb5eliselt hinnata lennuki v\xc3\xb5imeid. Esimesed MiG-29-d olid v\xc3\xa4ga asjalikud h\xc3\xa4vitajad, mis suutsid konkureerida kaasaegsete F-18 ja F-16 h\xc3\xa4vitajatega. Kuid nende v\xc3\xa4hene v\xc3\xb5imsus m\xc3\xb5jutas suuresti h\xc3\xa4vitajate v\xc3\xb5imekust l\xc3\xa4hi\xc3\xb5hukaitse missioonidel. N\xc3\xb5ukogude Liit eksportis osa lennukeid v\xc3\xa4lismaale. Kuna neljanda generatsiooni h\xc3\xa4vituslennukid n\xc3\xb5udsid pilootide erakordset treeningut \xc3\xb5hukaitse infrastruktuuris ja pidevat uuendamist, v\xc3\xb5ib MiG-29 ajalugu erineda riikide \xc3\xb5huj\xc3\xb5ududes.\n_START_SECTION_\nN\xc3\xb5ukogude Liit\n_START_PARAGRAPH_\nMiG-29 toodi esimest korda avalikkuse ette l\xc3\xa4\xc3\xa4nes, kui N\xc3\xb5ukogude Liit avalikustas h\xc3\xa4vitaja Soomes 2. juulil 1986. Kaks MiG-29 avalikustati Farnborough' lennundusn\xc3\xa4itusel Suurbritannias 1988. aasta septembris. J\xc3\xa4rgmisel aastal esitleti h\xc3\xa4vitajat Pariisi lennundusn\xc3\xa4itusel, kus sellega juhtus \xc3\xb5nnetus juba esimesel n\xc3\xa4itusen\xc3\xa4dalal. Pariisi lennundusn\xc3\xa4itus oli teine kord, kui N\xc3\xb5ukogude Liit pani v\xc3\xa4lja h\xc3\xa4vitaja, esimene kord oli aastal 1930. L\xc3\xa4\xc3\xa4ne vaatlejatele avaldas h\xc3\xa4vitaja erakordset muljet oma v\xc3\xb5imekuse ja kiirusega._NEWLINE_P\xc3\xa4rast N\xc3\xb5ukogude Liidu lagunemist said MiG-29 peamiselt kasutust \xc3\xa4sja moodustatud Venemaa \xc3\xb5huj\xc3\xb5ududes.\n_START_SECTION_\nVenemaa\n_START_PARAGRAPH_\n1993. aasta juulis p\xc3\xb5rkasid \xc3\xb5hus kokku kaks Venemaa \xc3\xb5huj\xc3\xb5udude MiG-29-t Royal International Air Tatoo lennundusn\xc3\xa4itusel. Maa peal keegi t\xc3\xb5siseid vigastusi ei saanud ning m\xc3\xb5lemad piloodid suutsid evakueeruda ja ohutult maanduda. Venemaa \xc3\xb5huj\xc3\xb5ud koondasid k\xc3\xb5ik enda MiG-29-d p\xc3\xa4rast Siberi \xc3\xb5nnetust 17. oktoobril 2008. P\xc3\xa4rast teist \xc3\xb5nnetust MiG-29-ga L\xc3\xa4\xc3\xa4ne-Siberis detsembris 2008 tunnistati, et MiG-29 h\xc3\xa4vitajad ei ole enam v\xc3\xb5imelised sooritama ega t\xc3\xa4itma Venemaa \xc3\xb5huj\xc3\xb5udude n\xc3\xb5udmisi. H\xc3\xa4vitajate\xc2\xa0vanusel oli suur roll, miks MiG-idest loobuti, umbes 70% h\xc3\xa4vitajatest olid hinnatud liiga vanaks, et \xc3\xb5hku t\xc3\xb5usta. MiG-29 ei ole saanud uuendusi p\xc3\xa4rast N\xc3\xb5ukogude Liidu lagunemist. P\xc3\xb5hjus, miks MiG-29-t ei uuendatud, oli see, et otsustati lennukite Su-27 ja MiG-31 kasuks. 4. veebruaril 2009 j\xc3\xa4tkasid Venemaa \xc3\xb5huj\xc3\xb5ud lende MiG-29-ga. Kuid m\xc3\xa4rtsis 2009 n\xc3\xb5udsid Venemaa \xc3\xb5huj\xc3\xb5ud parandust\xc3\xb6id vaatluste ajal avastatud korrosiooni t\xc3\xb5ttu.\xc2\xa0 Umbes 100 MiG-i tehti korda, et lende j\xc3\xa4tkata. Venemaa \xc3\xb5huj\xc3\xb5ud hakkasid uuendama MiG-29-t oma eelneva ja tavap\xc3\xa4rasema MiG-29 SMT moodi. Kuigi Al\xc5\xbeeeria l\xc3\xbckkas tagasi 35 MiG-29SMT/UBT-d, andis Venemaa sisse tellimuse luua 16 uut uuesti \xc3\xbcles ehitatud MiG-29SMT-d 14. aprillil 2014, eeldades need valmis saada aastaks 2017._NEWLINE_4. juulil 2015 sattus MiG-29\xc2\xa0\xc3\xb5nnetusse Astrahani \xc3\xb5ppuste k\xc3\xa4igus. Kuu hiljem sattus j\xc3\xa4rgmine MiG-29 \xc2\xa0\xc3\xb5nnetusse Ku\xc5\xa1t\xc5\xa1evskaja k\xc3\xbcla l\xc3\xa4hedal Krasnodari krais. Piloot evakueerus turvaliselt. J\xc3\xa4rgnevalt juhtus veel hulk \xc3\xb5nnetusi 2015. aastal, \xc3\xb5nnetuste p\xc3\xb5hjuseks loeti v\xc3\xa4hest treeningut."